Protestele din Republica Moldova din 2015–2016
Protestele din Republica Moldova din 2015–2016 au fost o acțiune de protest continuu față de situația socio-economică din Republica Moldova conturată către anul 2015 și agravată de scandalul financiar-bancar din țară (cunoscut ca „Jaful secolului”). S-a desfășurat prin proteste non-stop cu trai în corturi în centrul Chișinăului și cu mitinguri pașnice periodice de amploare.